text: løbbinding
  
  publiceret: 2009-01-31 23:18:32+01:00
  Løbbinding, (1. led løb 'kurv', beslægtet med løv, opr. måske om en kurv af bark), opbygning af især kurve og andre beholdere, men også bikuber, vugger, stole m.m., af spirallagte vulster af halm eller af halm og vidjer, der sys eller flettes sammen med fx halmbånd, garn eller metaltråd. Teknikken har siden oldtiden været kendt i store dele af verden; i Danmark var den indtil 1800-t. udbredt som husflid blandt mænd.